Diari Oficial de la Generalitat Valenciana


Sumari del DOGV 4085, del 13-09-2001 (2001/8969)

Informació pública de l'alternativa tècnica del programa d'actuació integrada de la unitat d'execució 1 del sector C de sòl apte per a urbanitzar (SAPU-1) de les normes subsidiàries de planejament de Moncofa.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4085

Data del DOGV
:   13-09-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8969


Organisme emissor
:   Proneompa, SL

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució 1 del sector C de sòl apte per a urbanitzar (SAPU-1) de les normes subsidiàries de planejament de Moncofa. [2001/A8969]
  
Mitjançant l'Acord del Ple de l'Ajuntament de Moncofa de data 30 d'agost de 2001, s'ha acordat sotmetre a informació pública la documentació consistent en l'alternativa tècnica de programa d'actuació integrada per al desenvolupament de la unitat d'execució 1 del sector C de sòl apte per a urbanitzar (SAPU-1) de les normes subsidiàries de planejament de Moncofa, presentada per la mercantil Proneompa, SL.
  
L'alternativa tècnica presentada inclou els documents següents: memòria del programa, pla parcial del sector C, document d'homologació del sector C i avantprojecte d'urbanització, i l'àmbit d'actuació abraça una superfície de 37.843,4675 metres quadrats.
  
Per tal d'aplicar el que estableix l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet l'esmentada alternativa tècnica de programa a informació pública durant un termini de 20 dies hàbils comptadors des de la publicació d'aquest anunci en el Diari Oficial de la Generalitat Valenciana.
  
Durant aquest termini es podran consultar a l'Ajuntament de Moncofa, en horari d'atenció al públic, les actuacions derivades de la documentació depositada, així com presentar davant del propi Ajuntament, per a incorporar-les a aquestes, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
Les proposicions juridicoeconòmiques s'han de presentar durant els cinc dies següents al venciment del termini indicat anteriorment.
  
Si durant l'exposició al públic d'aquesta iniciativa de programa, alguna persona haguera iniciat una segona exposició d'una altra en competència amb aquella, pertocaria la pròrroga de terminis regulada en l'article 46.4 de la Llei 6/1994 esmentada.
  
Així mateix, i de conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica aquest edicte per a les persones interessades que siguen desconegudes, de les quals s'ignore el lloc de notificació o, intentada aquesta, no s'haja pogut efectuar, a fi d'emetre un avís amb el contingut d'aquest anunci a les persones titulars de drets que figuren en el cadastre, segons el que estableix l'article 46.3 de la Llei 6/1994 esmentada.
  
Referència cadastral Titular cadastral Domicili fiscal
  
4668801YK4046N0001Xf Desconegut Sense domicili
  
0758818QB7345J9952AM Estat Sense domicili
  
Polígon 11 Parcel·la 352 Desconegut Sense domicili
  
Polígon 11 Parcel·la 353 Desconegut Sense domicili
  
Polígon 11 Parcel·la 354 Desconegut Sense domicili
  
Polígon 11 Parcel·la 355 Desconegut Sense domicili
  
Polígon 11 Parcel·la 356 Desconegut Sense domicili
  
Polígon 11 Parcel·la 358 Desconegut Sense domicili
  
Polígon 11 Parcel·la 359 Desconegut Sense domicili
  
Polígon 11 Parcel·la 360 Desconegut Sense domicili